**Zápisnica**

z dvadsiateho zasadnutia Obecného zastupiteľstva v Rúbani, konaného

dňa 19. februára 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Imrich Petrík svoju neúčasť ospravedlnil.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh plánu kontrolnej činnosti hlavného kontrolóra obce Rúbaň na I. polrok 2021
5. Správa o kontrolnej činnosti hlavného kontrolóra obce Rúbaň za rok 2020
6. Návrh na I. úpravu rozpočtu Obce Rúbaň na rok 2021
7. Návrh Všeobecne záväzného nariadenia Obce Rúbaň č. 1/2021, ktorým sa mení Všeobecne záväzné nariadenie Obce Rúbaň č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň
8. Zámer prevodu vlastníctva majetku obce
9. Spôsob prevodu majetku obce
10. Podmienky obchodnej verejnej súťaže
11. Zmluva o dielo na rekonštrukciu elektroinštalácie na budove hasičskej zbrojnice
12. Zmluva o dielo na rekonštrukciu interiéru hasičskej zbrojnice
13. Poskytnutie dotácie z rozpočtu obce na rok 2021
14. Zmluva o partnerstve
15. Príprava výzvy pre budovanie spoločných zariadení a opatrení
16. Opakované uzatvorenie nájmu bytu
17. Rôzne
18. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Zoltána Ešeka a Anetu Vašovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Ing. Zoltána Tamašeka, PaedDr. Kristínu Pócsovú a Anetu Vašovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Návrh plánu kontrolnej činnosti hlavného kontrolóra obce Rúbaň na I. polrok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol predložený materiál – Návrh plánu kontrolnej činnosti hlavného kontrolóra obce Rúbaň na I. polrok 2021, ktorý tvorí prílohu zápisnice pod písmenom C. Hlavná kontrolórka obce, Marta Zubnárová predložila v súlade s § 18f ods. 1 písm. b) zákona č. 369/1990 Zb. v znení neskorších predpisov návrh plánu kontrolnej činnosti na I. polrok 2021.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 164** zo dňa **19.02.2021**

Obecné zastupiteľstvo v Rúbani

**schvaľuje**

Návrh plánu kontrolnej činnosti hlavného kontrolóra obce Rúbaň na I. polrok 2021

**5/ Správa o kontrolnej činnosti hlavného kontrolóra obce Rúbaň za rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa o kontrolnej činnosti hlavného kontrolóra obce Rúbaň za rok 2020, ktorý tvorí prílohu zápisnice pod písmenom D. Hlavná kontrolórka obce, Marta Zubnárová predložila v súlade s § 18f ods. 1 písm. e) zákona č. 369/1990 Zb. v znení neskorších predpisov správu o kontrolnej činnosti, ktorá má byť predložená do 60 dní za predchádzajúci rok.

Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **165** zo dňa **19.02.2021**

Obecné zastupiteľstvo v Rúbani

**berie na vedomie**

Správu o kontrolnej činnosti hlavného kontrolóra obce Rúbaň za rok 2020

**6/ Návrh na I. úpravu rozpočtu Obce Rúbaň na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na I. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom E. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na I. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z.z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec:*

* *dopyt k položke Transfery na zabezpečenie úloh CO - COVID-19*

*Ing. Štěpánka Zacharová, starostka obce*

* *ide o refundáciu nákladov zo strany štátu vo výške 5 EUR na každú otestovanú osobu, táto suma sa použije na krytie nákladov, ktorými sú služby MOM obce Strekov, dobrovoľnícke služby, nákup ochranných prostriedky a pod.*
* *žiadosť obce o refundáciu nákladov vybavuje príslušný okresný úrad*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **166** zo dňa **19.02.2021**

Obecné zastupiteľstvo v Rúbani

**schvaľuje**

I. úpravu rozpočtu Obce Rúbaň na rok 2021

**7/ Návrh Všeobecne záväzného nariadenia Obce Rúbaň č. 1/2021, ktorým sa mení Všeobecne záväzné nariadenie Obce Rúbaň č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh Všeobecne záväzného nariadenia Obce Rúbaň č. 1/2021, ktorým sa mení Všeobecne záväzné nariadenie Obce Rúbaň č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň, ktorý tvorí prílohu zápisnice pod písmenom F. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 27.01.2021. Pripomienky k návrhu VZN (najmenej desaťdňová lehota - § 6 ods. 4 citovaného zákona) neboli predložené. Lehota na predloženie pripomienok bola do 08.02.2021 Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec: dopyt ku kompostovaniu, keď niekto kompostuje doma, a nemá kuchynský odpad*

*Ing. Štěpánka Zacharová, starostka obce: hnedé nádoby na zber kuchynského odpadu boli distribuované do každej domácnosti, v prípade ak občan nebude separovať kuchynský odpad z dôvodu jeho kompostovania spolu s ďalším biologicky rozložiteľným odpadom zo záhrad, je povinný túto skutočnosť deklarovať doručením čestného prehlásenia na obecný úrad*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **167** zo dňa **19.02.2021**

Obecné zastupiteľstvo v Rúbani

**sa uznieslo**

na Všeobecne záväznom nariadení Obce Rúbaň č. 1/2021, ktorým sa mení Všeobecne záväzné nariadenie Obce Rúbaň č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň

**8/ Zámer prevodu vlastníctva majetku obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zámer prevodu vlastníctva majetku obce, ktorý tvorí prílohu zápisnice pod písmenom G. **Pri prevode vlastníctva majetku obce prostredníctvom obchodnej verejnej súťaže obecné zastupiteľstvo schvaľuje:**

1. **Zámer prevodu vlastníctva majetku obce**
2. **Spôsob prevodu vlastníctva nehnuteľného majetku obce – t.j. rozhodnutie obecného zastupiteľstva o tom, že vlastníctvo obce sa bude prevádzať formou (spôsobom) obchodnej verejne súťaže (ďalej len „OVS“)**
3. **Podmienky obchodnej verejne súťaže**

**Základným pravidlom pri prevodoch vlastníctva majetku obcí je dosiahnutie najmenej trhovej ceny za prevádzaný majetok. Pri obchodnej verejnej súťaži sa trhová cena zisťuje súťažou o najlepší návrh na uzavretie zmluvy. Pri prevode majetku obce formou OVS znalecký posudok na hodnotu prevádzaného majetku nie je povinný.**

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **168** zo dňa **19.02.2021**

Obecné zastupiteľstvo v Rúbani

**schvaľuje**

zámer prevodu vlastníctva majetku obce vedené pre k. ú. Rúbaň na LV č. 2186 ako parcely registra „C“ evidované na katastrálnej mape ako:

* parcela číslo 2249, výmera 6084 m2, druh pozemku: lesné pozemky
* parcela číslo 2250, výmera 48705 m2, druh pozemku: lesné pozemky

**9/ Spôsob prevodu majetku obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Spôsob prevodu majetku obce, ktorý tvorí prílohu zápisnice pod písmenom H.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **169** zo dňa **19.02.2021**

Obecné zastupiteľstvo v Rúbani

**schvaľuje**

na základe § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva majetku obce vedené pre k. ú. Rúbaň na LV č. 2186 ako parcely registra „C“ evidované na katastrálnej mape ako:

* parcela číslo 2249, výmera 6084 m2, druh pozemku: lesné pozemky
* parcela číslo 2250, výmera 48705 m2, druh pozemku: lesné pozemky

obchodnou verejnou súťažou podľa ust. § 281 až 288 Obchodného zákonníka (zák. č. 513/1991 Zb. v znení neskorších predpisov

**10/ Podmienky obchodnej verejnej súťaže**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Podmienky obchodnej verejnej súťaže, ktorý tvorí prílohu zápisnice pod písmenom I a požiadala o predloženie návrhu na minimálnu kúpnu cenu.

Ing. Zoltán Tamašek, poslanec navrhuje kúpnu cenu 5 EUR za 1 m2 lesného pozemku, t.j. celková cena na predaj nehnuteľností je vo výške 273 945 EUR.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia doplnenom o kúpnu cenu.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **170** zo dňa **19.02.2021**

Obecné zastupiteľstvo v Rúbani

**schvaľuje**

na základe § 9 ods. 2 písm. b) zákona č. 138/1991 Zb. o majetku obcí v znení neskorších predpisov podmienky obchodnej verejne súťaže nasledovne:

**Obec Rúbaň**

vyhlasuje podľa ust. § 281 až 288 Obchodného zákonníka

**obchodnú verejnú sú**ť**až**

na odkúpenie majetku obce vedené pre k. ú. Rúbaň na LV č. 2186 ako parcely registra „C“ evidované na katastrálnej mape ako:

* parcela číslo 2249, výmera 6084 m2, druh pozemku: lesné pozemky
* parcela číslo 2250, výmera 48705 m2, druh pozemku: lesné pozemky

s týmito podmienkami :

OBSAH NÁVRHU ZMLUVY, NA KTOROM VYHLASOVATEĽ TRVÁ :

1. Predmet návrhu zmluvy bude predaj nehnuteľností vo výlučnom vlastníctve obce Rúbaň nachádzajúce sa v kat. území obce Rúbaň, evidované na Okresnom úrade Nové Zámky, katastrálny odbor na LV č. 2186 ako:
* parcela reg. ,,C“ č.: 2249, druh pozemku: lesné pozemky vo výmere 6084 m2,
* parcela reg. ,,C“ č.: 2250, druh pozemku: lesné pozemky vo výmere 48705 m2,
1. Súťažiaci ponúkne kúpnu cenu, ktorá presiahne 273 945 EUR
2. Súťažiaci prijíma podmienku, že do konca lehoty na podávanie návrhov zloží na účet vyhlasovateľa číslo: IBAN: SK20 5600 0000 0038 5906 8001zábezpeku vo výške 10 % z ponúkanej ceny; inak návrh nebude do súťaže zahrnutý
3. Súťažiaci zaplatí kúpnu cenu pred podaním zmluvy na vklad v Katastri nehnuteľností, najneskôr do 30 dní od vyhodnotenia súťaže; inak má vyhlasovateľ právo odstúpiť od zmluvy
4. Súťažiaci berie na vedomie, že účinky odstúpenia od zmluvy podľa bodov 3. a 4. vyššie nastávajú doručením písomného oznámenia vyhlasovateľa o využití tohto práva. Odstúpením od zmluvy zmluva zaniká.
5. Súťažiaci znáša náklady spojené s podaním zmluvy na vklad v Katastri nehnuteľností
6. Súťažiaci berie na vedomie, že s prevodom vlastníctva prechádzajú na neho práva a povinnosti z existujúcich nájomných zmlúv, ktoré sa nachádzajú v časti objektu a že ide o nájmy chránené ustanoveniami Obchodného zákonníka

OSTATNÉ SÚŤAŽNÉ PODMIENKY :

1. Technické informácie o nehnuteľnosti poskytne prednostka obecného úradu Erika Csölleová, tel. +421905795162, prístup k nehnuteľnosti za účelom obhliadky je možné dohodnúť s prednostkou obecného úradu, Erikou Csölleovou.
2. Návrhy na uzavretie zmluvy podávajte písomne na adresu „Obec Rúbaň, 941 36 Rúbaň 27“ v zalepenej obálke a s výrazným označením „Obchodná verejná súťaž na kúpu nehnuteľností v obci Rúbaň -  NEOTVÁRAŤ“. Do zalepenej obálky s návrhom na uzavretie zmluvy vložte list s identifikačnými údajmi o osobe súťažiaceho (pri právnickej osobe : názov, právna forma, sídlo a IČO; pri fyzickej osobe : meno, priezvisko, adresa, rodné číslo) Na rovnakej adrese poskytneme záujemcom, ktorí sa zaregistrujú predložením identifikačného dokladu (výpis z obchodného registra, koncesná listina, živnostenský list a pri fyzických osobách občiansky preukaz), na požiadanie vzor súťažného návrhu zmluvy, ktorého obsah stanovuje minimálne náležitosti platného návrhu zmluvy.
3. Lehota na predkladanie návrhov zmlúv končí dňa 08.04.2021 o 12.00 hodine.
4. Výsledok vyhodnotenia súťaž bude oznámený účastníkom písomnou správou odoslanou najneskôr do 15 dní odo dňa vyhodnotenia.
5. Návrh zmluvy je už po jeho predložení neodvolateľný.
6. Oprava chýb v predložených návrhoch sa vylučuje.
7. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.
8. Vyhlasovateľ si vyhradzuje právo odmietnuť všetky predložené návrhy alebo zrušiť súťaž. starosta obce.

**11/ Zmluva o dielo na rekonštrukciu elektroinštalácie na budove hasičskej zbrojnice**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o dielo na rekonštrukciu elektroinštalácie na budove hasičskej zbrojnice, ktorý tvorí prílohu zápisnice pod písmenom J.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **171** zo dňa **19.02.2021**

Obecné zastupiteľstvo v Rúbani

**schvaľuje**

uzatvoriť Zmluvu o dielo v zmysle § 536 a nasl. Obchodného zákonníka medzi zhotoviteľom: Ján Valovič, bytom Rúbaň 167, IČO 53411161 a objednávateľom: Obec Rúbaň, Rúbaň č. 27, 941 36 Rúbaň, predmetom ktorej je zhotovenie diela „Rekonštrukcia elektroinštalácie na budove hasičskej zbrojnice, súpisné číslo 138“ a dohodnutá zmluvná cena je 4000 EUR

**12/ Zmluva o dielo na rekonštrukciu interiéru hasičskej zbrojnice**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o dielo na rekonštrukciu interiéru hasičskej zbrojnice, ktorý tvorí prílohu zápisnice pod písmenom K.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **172** zo dňa **19.02.2021**

Obecné zastupiteľstvo v Rúbani

**schvaľuje**

uzatvoriť Zmluvu o dielo v zmysle § 536 a nasl. Obchodného zákonníka medzi zhotoviteľom: Ján Valovič, bytom Rúbaň 167, IČO 40349489 a Milan Valovič, bytom Rúbaň 167, IČO 46276530 a objednávateľom: Obec Rúbaň, Rúbaň č. 27, 941 36 Rúbaň, predmetom ktorej je zhotovenia diela „Rekonštrukcia interiéru hasičskej zbrojnice, súpisné číslo 138“ a dohodnutá zmluvná cena je 9200 EUR

**13/ Poskytnutie dotácie z rozpočtu obce na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Poskytnutie dotácie z rozpočtu obce na rok 2021, ktorý tvorí prílohu zápisnice pod písmenom L. Žiadosť o poskytnutie dotácie z rozpočtu obce na rok 2021 bola v zmysle platného všeobecne záväzného nariadenia obce o poskytovaní dotácií z rozpočtu obce do podateľne obce doručená žiadateľom, občianskym združením FYRMONIA – FYRMÓNIA Polgári Társulás.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **173** zo dňa **19.02.2021**

Obecné zastupiteľstvo v Rúbani

1. **berie na vedomie**

Žiadosť o poskytnutie dotácie z rozpočtu obce na rok 2021 žiadateľa občianske združenie FYRMONIA – FYRMÓNIA Polgári Társulás

1. **schvaľuje**

poskytnutie dotácie z rozpočtu obce Rúbaň na rozpočtový rok 2021 v zmysle Všeobecne záväzného nariadenia obce Rúbaň číslo 3/2020 o podmienkach poskytovania dotácií z rozpočtu pre občianske zduženie FYRMONIA – FYRMÓNIA Polgári Társulás vo výške 500 EUR

**14/ Zmluva o partnerstve**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o partnerstve, ktorý tvorí prílohu zápisnice pod písmenom M. Návrh zmluvy o partnerstve bol obchodnou spoločnosťou Green Energy Holding, s.r.o., Mraziarenská 6, 821 08 Bratislava, IČO 47111780 predložený na rokovanie v zmysle uznesení obecného zastupiteľstva č. 153 a  č. 154 zo dňa 11.11.2020.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **174** zo dňa **19.02.2021**

Obecné zastupiteľstvo v Rúbani

**1. berie na vedomie**

návrh Zmluvy o partnerstve v oblasti výstavby a prevádzky veterného parku uzatvorenej podľa § 51 zákona č. 40/1964 Zb. Občiansky zákonník medzi spoločnosťou Green Energy Holding, s.r.o., Mraziarenská 6, 821 08 Bratislava, IČO 47111780 a Obcou Rúbaň

**2. schvaľuje**

návrh Zmluvy o partnerstve v oblasti výstavby a prevádzky veterného parku uzatvorenej podľa § 51 zákona č. 40/1964 Zb. Občiansky zákonník medzi spoločnosťou Green Energy Holding, s.r.o., Mraziarenská 6, 821 08 Bratislava, IČO 47111780 a Obcou Rúbaň

**15/ Príprava výzvy pre budovanie spoločných zariadení a opatrení**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Príprava výzvy pre budovanie spoločných zariadení a opatrení, ktorý tvorí prílohu zápisnice pod písmenom N.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **175** zo dňa **19.02.2021**

Obecné zastupiteľstvo v Rúbani

1. **berie na vedomie**

list generálneho riaditeľa sekcie pozemkových úprav JUDr. Róberta Čalfu z Ministerstva pôdohospodárstva a rozvoja vidieka Slovenskej republiky číslo: 6892/2021-3010 Z: 1812/2021 zo dňa 01.02.2021 o možnosti prípravy výzvy pre budovanie spoločných zariadení a opatrení spolufinancovaných z európskych zdrojov

1. **berie na vedomie a súhlasí**

s predložením informácií starostkou obce vo forme listu číslo S2021/000142-002 zo dňa 09.02.2021

**16/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Opakované uzatvorenie nájmu bytu, ktorý tvorí prílohu zápisnice pod písmenom O. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímateľ deklaruje svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **176** zo dňa **19.02.2021**

Obecné zastupiteľstvo v Rúbani

**1. schvaľuje**

opakované uzatvorenie nájmu bytu s nájomcom:

Tímeou Jávorkovou bytom Rúbaň č. 362

**2. poveruje**

 starostku obce s uzatvorením Nájomnej zmluvy na obdobie 3 rokov

**17/ Rôzne**

Starostka obce, Ing. Štěpánka Zacharová podala tieto informácie:

Na miestnom kostole boli dňa 14.12.2020 ukončené stavebné práce súvisiace s výmenou všetkých okien.

Dňa 18.01.2021 bola na Ministerstvo dopravy, výstavby a regionálneho rozvoja SR podaná žiadosť o poskytnutie dotácie na obstaranie Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020.

Dňa 4.2. 2021 bola vykonaná technická prehliadka na našom hasičskom aute.

Informácie vo veci inštalácie prístroja na meranie vetra v extraviláne obce v súvislosti s potenciálnym vybudovaním veterného parku. Sila vetra sa bude sledovať cca 1 rok počnúc mesiacom február. Zachytiť sa majú všetky 4 ročné obdobia.

Informácie v súvislosti s pripravovaným Sčítaním obyvateľov, domov, bytov 2021. Projekt je organizovaný Štatistickým úradom Slovenskej republiky a je súčasťou celosvetového sčítania.

Informácie vo veci vykonaného auditu účtovníctva obce za účtovný rok 2020.

Informácie o rokovaní so zhotoviteľom diela – stavby „Revitalizácia odvodňovacej priekopy komunikácie v obci Rúbaň“. Zhotoviteľom je obchodná spoločnosť STAVITEĽSTVO ZAJÍČEK, s.r.o. Práce na diele by sa mali začať ihneď ako to počasie dovolí. Cena diela je cca 33 000 EUR. Na túto zákazku bola v mesiaci december 2019 podaná žiadosť na Pôdohospodársku platobnú agentúru o nenávratný finančný príspevok vo výške 14 882,74 EUR. K jej vyhodnoteniu ešte stále nedošlo.

Informácie o vyhlásení výzvy Nitrianskym samosprávnym krajom pre MALÝ LEADER. Termín na podanie žiadosti o nenávratný finančný príspevok je do 05.03.2021. Rozsah celkových oprávnených výdavkov na projekt je od 1000 EUR do 3000 EUR. Do výzvy sa môžu zapojiť občianske združenia.

Informácie o zaslaní urgencie Slovenskej správe ciest Bratislava na bezplatný prevod nehnuteľností – pozemky pod miestnymi komunikáciami. Ide o nehnuteľnosti, na ktorých sa nachádza most ponad potok Paríž, ktorý je v havarijnom stave. K začatiu stavebného konania musí mať obec doriešené vlastníctvo nehnuteľností.

Dňa 12.2.2021 sa konal Snem Regionálneho združenia miest a obcí Novozámockej, Štúrovskej a Šurianskej oblasti, predmetom ktorého bola problematika samospráv vo veci riešenia pandemickej situácie na Slovensku.

Naša samospráva organizovala skríningové testovanie v dňoch 23.1.2021, 30.1.2021, 6.2.2021, 13.2.2021. Ďalšie kolo sa uskutoční dňa 20.2.2021. Starostka obce vyslovila veľké uznanie a vďaku celému odberovému tímu.

Úroveň vytriedenia komunálneho odpadu v našej obci za rok 2020 je 40,56 %, sadzba za uloženie zmesového komunálneho odpadu na skládku odpadov v roku 2021 bude vo výške 18 EUR na 1 tonu.

Starostka obce dala priestor poslancom na tlmočenie nápadov, názorov.

*Aneta Vašová poslanec:*

* *dopyt k intervalu testovania na ochorenie COVID-19*

*PaedDr. Kristína Pócsová, poslanec:*

* *dopyt, či sa testovania môžu zúčastniť aj obyvatelia Strekova*

*Ing. Štěpánka Zacharová, starostka obce:*

* *na základe COVID Automatu  v okrese Nové Zámky platí III. stupeň varovania /bordová/ -  platnosť testu 7 dní pre obyvateľstvo aj na školách*
* *môžu sa zúčastniť testovania aj obyvatelia iných obcí*

**18 Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Zoltán Ešek

AnetaVašová

Zapisovateľka: Helena Kanyicsková